Suja, Miroslav, poslanec NR SR (2021-05-11):
Ďakujem za slovo, pán podpredseda. Som rád, že sa k tomuto návrhu rozprúdila takáto debata, z ktorej vyplynulo, že tu máme dvoch klinických psychológov, o ktorých sme doteraz nevedeli, ktorí už z pohľadu vedia človeka hodnotiť, pani poslankyňu Zemanovú a pána poslanca Šefčíka. Ďakujem, že ste sa takto prejavili. Pán poslanec Šefčík, kto oklamal voličov? Kto oklamal voličov? Vy sa počúvate? My sme stáli pred vilou údajného Počiatka? A sľubovali, že tá vila tu bude? To my sme toto sľubovali? My sme takto okradli voličov, pán poslanec Šefčík? My sme povedali, že dáme dole Pentu? A potom jedného z vrcholných manažérov dáme za šéfa poisťovne? Takto sme my okradli voličov? Alebo oklamali voličov? Pán poslanec Šefčík! Veď takto by som tu mohol vymenovať celý deň. My sme oklamali voličov, že pred voľbami sme vykrikovali, že toto už neni možné, že čo Američania robia? A na druhý deň som už bežal v podobe Igora Matoviča na ambasádu Spojených štátov amerických? Takto sme my oklamali voličov? Pán poslanec Šefčík, my sme oklamali voličov? Pozrite sa, koľko sme mali krúžkov, koľkí nám ľudia dali dôveru a na akých miestach. Milan Mazurek: 60-70-tisíc zo 150. miesta. To je oklamanie voličov? Lebo na 150. mieste si ho našli, pán Šefčík? Ja neviem. Kto oklamal voličov podľa vášho meradla? Tak potom, keď Matovič zo SaS-ky, kde sa viezol na SaS-ke, to nebolo už oklamanie? To už je tu ten dvojaký meter, tá vaša farizejskosť, pán poslanec Šefčík?! Teda Boh ochraňuj tie deti, ktoré vy učíte, Boh ochraňuj! Ja keby som bol rodič, hneď to, zabránim tomu. To nie je možné, aby niekto tak zaujatý, s takou zlobou a tváril sa tak sväte, učil deti. To nie je možné. Vy ste mi tu pekne povedal, že Suja bol odsúdený za ťažké ublíženie na zdraví na 4,5 roka väzenia. Pán poslanec Šefčík, na... na... podmienka 4,5 roka za autonehodu, neúmyselný trestný čin. Dostal som na Šturci... behom 45 minút, ja, požiarnici a policajného auto, všetci traja sme havarovali na tom mieste, na tom istom mieste, ale zákon je stavaný jasne, mali ste ísť pomenej, aj keď som šiel 40. Bola tam zlomená ruka, bolo to ťažké ublíženie na zdraví, samosúd ma odsúdil, mal som 18 rokov. Štyri a pol roka za autonehodu! Ale ďakujem, pán poslanec Šefčík, že ste mi to hneď takto hodil. Ja kde som niekde robil, tak vždy na zmluvu, profesionálne, lebo som prišiel od profesionálov, na rozdiel od predstaviteľov, na rozdiel od predstaviteľov súčasných politických strán a ich vodcov, ktorí sa bez problémov s takýmito ľuďmi stretávali, chodili po dovolenkách, po bordeloch, s Kočnerom si telefonovali desiatkykrát ako váš Matovič a podobne. Pán poslanec Šefčík, to ste trošku zabudol povedať? Ale keď niekto robí niekde na zmluvu, tak je to už problém, 6 mesiacov? To už je problém, že? Ale stretávať sa v súkromí s takýmito ľuďmi, to vám nevadí. Toto farizejstvo z vašej strany, to nemá hraníc! Psychotesty nám odporučíte. Ale my chodíme pravidelne kvôli povolaniu, kvôli veciam, ktoré robíme, musíme mať. Ja s tým nemám problém, pán poslanec Šefčík. Ja s tým absolútny problém nemám, kedykoľvek, kdekoľvek. Aj tak ich potrebujeme. Viete, vy ste sa tu vyjadril o Hitlerovi, že ako za Hitlera, keby Hitler a bol platný vtedy tento zákon a má psychotesty, tak v živote sa nestane, čo sa stalo. Mohli tomu zabrániť. Vy chcete tomu zabrániť? Nie, vám to vyhovuje. Vy viete, že Matovič by psychotestami neprešiel, preto tu štekáte a kopete naokolo seba a spomínate všetkých možných 60 rokov dozadu, lebo viete, že Matovič by prepadol, a potom by sa ukázalo, Ježiš, ten Šefčík, čo ho tak dával na piedestál slávy, Ježiš, to čo je?! Preboha, on je učiteľ, mne tam chodia deti! Viete, zastala sa vás pani Zemanová zo SaS-ky. Ja viem, že sa to SaS-ke ťažko počúva, veľmi ťažko počúva. Viete, klinická psychologička Zemanová, ale, bohužiaľ, vidíme tam tie rozpoltené osobnosti. Vidíme vyjadrenia, reálne útoky a podobne. A viete, aké je farize... farizejstvo od vás? Že nám tu idete nadávať, alebo niektorým poslancom do fašistov, ale vaša ministerka kultúry, tú neprekoná absolútne nikto. Z vašej strany, pán poslanec Šefčík, ktorá povie, že keď potrebuje teplo Cigán, tak si ho zoberie, ktorá povie, že keď má chuť na sex, tak skočí aj na vlastnú sestru alebo sesternicu, nemá problém, ktorá povie, že keď Cigán potrebuje elektriku, tak si ju vezme od suseda! To vám nevadí, že? To je v poriadku, lebo tieto rasistické vyjadrenia a vašej ministerke kultúry, je to, samozrejme, nič, lebo to je náš človek. To je náš človek. Vy ste sa tu bil do pŕs, pán poslanec Šefčík, aký ste vy proti ŠtB, komunistom a neviem akým zločincom, a Budaja, človeka, ktorí boli, ktorému a takým ako on ľudia dostávali za komunistov trest smrti, pán poslanec Šefčík! Ten vám nevadí tu ako minister, taký ako psík beháte za ním! Tak sa trošku pozrite do zrkadla, trošku sebareflexie, sebareflexie, skôr, ako vystúpite s tým, čo ste predviedli dneska. Ja viem, je vám to ťažké, že keby toto náhodou prešlo, chudák Igorko už si asi neškrtne.